Държавен вестник, бр. 94, 2010 г., стр. 23

БРОЙ  94	
Д Ъ Р Ж А В Е Н  В Е С Т Н И К 	
СТР.  23  
27. внасят стоки за използване или кон­
сумиране по време на търговски изложения 
или други подобни прояви;
28. внасят стоки с цел изпитване, анали­
зиране или проучване;
29. внасят пратки, предназначени за орга­
низации за защита на авторското право или 
за защита на правата на индустриалната и 
търговската собственост;
30. внасят издания с туристическа инфор­
мация;
31. внасят гориво и смазочни материали, 
намиращи се в стандартните резервоари на 
сухопътните моторни превозни средства и в 
специални контейнери;
32. внасят от упълномощени за тази цел от 
компетентните органи организации за изпол­
зване при строителството, поддръжката или 
украсата на гробища, гробове и паметници на 
жертви на война от трета държава, погребани 
в Европейския съюз.
(15) Освободен от данък е вносът от тре­
ти територии на стоки, чийто внос от трети 
страни би бил освободен на основание ал. 14.“ 
§ 11. В чл. 65, ал. 2 се правят следните 
изменения и допълнения:
1. В т. 2 думите „чл. 58, ал. 1“ се заменят 
с „чл. 58, с изключение на вноса на стоки по 
чл. 58, ал. 1, т. 6“.
2. В т. 3 накрая се поставя запетая и се 
добавя „Европейската общност за атомна 
енергия, Европейската централна банка, Евро­
пейската инвестиционна банка или от органите 
на Европейския съюз, към които се прилага 
Протоколът за привилегиите и имунитетите 
на Европейския съюз, при ограниченията и 
условията на този протокол и споразуменията 
за неговото прилагане или споразуменията за 
седалищата и при условие, че това не води до 
нарушаване на конкуренцията“.
§ 12. В чл. 66 ал. 2 се изменя така:
„(2) Данъчната ставка за настаняване, пре­
доставено от хотелиер, е в размер 9 на сто.“
§ 13. В чл. 71, т. 3 и 4 думите „митническа 
декларация, в която“ се заменят с „митниче­
ски документ за внос, в който“.
§ 14. В чл. 82, ал. 2, т. 1 думите „доставка 
на природен газ чрез тръбопроводи за пренос 
или на електрическа енергия“ се заменят с 
„доставка на газ чрез система за природен газ, 
разположена на територията на Европейския 
съюз, или чрез мрежа, свързана с такава 
система, доставка на електрическа енергия 
или на топлинна или хладилна енергия чрез 
топлофикационни или охладителни мрежи“.
§ 15. В чл. 92 се правят следните изменения 
и допълнения:
1. В ал. 1, т. 4 думите „други изискуеми и 
неизплатени данъчни задължения или задъл­
жения за осигурителни вноски“ се заменят с 
„изискуеми публични вземания“.
2. В ал. 2 думите „други изискуеми и неиз­
платени данъчни задължения и задължения за 
осигурителни вноски“ се заменят с „изискуеми 
публични вземания“.
3. В ал. 5 думите „изискуеми и неизплатени 
данъчни задължения и задължения за оси­
гурителни вноски“ се заменят с „изискуеми 
публични вземания“.
4. В ал. 6 след думите „Националната здрав­
ноосигурителна каса“ съюзът „и“ се заменя 
със запетая и накрая се добавя „и други пуб­
лични вземания, събирани от Националната 
агенция за приходите“.
5. В ал. 9 думите „три дни“ се заменят с 
„пет дни“. 
§ 16. В чл. 108, ал. 1, т. 4 думите „задъл­
жителна дерегистрация“ се заменят със „за­
дължителна регистрация“.
§ 17. В чл. 113 се създава ал. 11:
„(11) Фактура или известие към фактура от 
името и за сметка на доставчика – данъчно 
задължено лице, може да издава и получа­
телят по доставката, ако има предварително 
писмено споразумение между двете страни. 
Условията и редът за приемането на всяка 
фактура от данъчно задълженото лице, дос­
тавящо стоките или услугите, се определят с 
правилника за прилагане на закона.“ 
§ 18. В чл. 114, ал. 3 думите „чл. 28c(E)(3) 
77/388/EEC“ се заменят с „чл. 141 2006/112/ ЕО“.
§ 19. В чл. 121, ал. 3 думите „митнически­
те декларации“ се заменят с „митническите 
документи за внос“.
§ 20. В чл. 125 се създава ал. 11: 
„(11) Когато се подава декларация по ал. 2, 
тази декларация, декларацията по ал. 1 и от­
четните регистри по ал. 3 се подават задължи­
телно по електронен път при условията и по 
реда на Данъчно-осигурителния процесуален 
кодекс. Когато справка-декларацията, VIES-
декларацията и отчетните регистри са пода­
дени по електронен път, ал. 6 не се прилага.“
§ 21. В чл. 131 ал. 1 се изменя така:
„(1) В случаите на публична продан по реда 
на Данъчно-осигурителния процесуален кодекс 
или на Гражданския процесуален кодекс или 
при продажба по реда на Закона за особените 
залози или на чл. 60 от Закона за кредитните 
институции и когато собственикът на вещта 
(длъжникът, залогодателят, съответно собстве­
никът на ипотекирания имот) е регистрирано 
по този закон лице, публичният изпълнител, 
съдебният изпълнител или заложният креди­
тор е длъжен в срок 5 дни от получаване на 
пълната цена по продажбата:
1. да преведе дължимия данък по продаж­
бата по банковата сметка на компетентната 
териториална дирекция на Националната 
агенция за приходите, в която собственикът 
на вещта е регистриран по този закон;